قاضی برهان‌الدین بی‌لیگی

قاضی بورهان الدین دؤلتی، ۱۳۸۱-جی ایلده اوْغوزلارین سالۇر طایفاسؽندان اوْلان وزیر قاضی بورهان الدین طرفیندن ائرتنا دؤلتینین توْرپاقلاریندا اؤز آدؽ آلتؽندا قۇرولموش دؤلتدیر. دؤلتین مرکزی سیواسدؽر.

ائرتنا وزیری قاضی بورهان الدین ۱۳۸۱-جی ایلده ائرتنا دؤلتیندن آیرؽلاراق اؤز دؤلتینی قۇردو. قاضی بورهان الدین سیواسؽ قرارگاهی کیمی قۇردو.
قورولوشونو اطرافداکؽ عثمانلی، مملۆک و قاراقوویونلو دؤلتلرینه اعلان ائدن قاضی بورهان الدین، آیرؽلدیغی ائرتنا دؤلتینی تامامیله فتح ائتدی. داها سوْنرا قاضی بورهان الدین اؤز توْرپاقلاریندا مسجیدلر و مکتبلر تیکدیردی و خالقؽنی علمه، دینه و ادبییاتا یؤنلتمه‌یه چالؽشدی. اؤزو اۆچون بیر دیوان یازدؽردی و اوْنو اطراف اؤلکه‌لرده تدریس ائتدیردی. لاکین سوْنراکی ایللرده حاکیمییتی اله کئچیرن کادؽ بۆرهانددین بۆتون آنادوْلونو اداره ائتمه‌یه چالؽشدی و اوْنونلا عوْثمانلی ایمپئریاسؽ آراسؽندا مۆحاریبه باشلادؽ. تاریخاً کؽرکدیلیم ساواشؽ کیمی تانؽنان بۇ ساواشدا قاضی بورهان الدین غالیب گلدی و بیر نئچه عوْثمانلی قالاسؽ و شهری  حاکیمییتی آلتؽنا کئچدی.
قاضی بورهان الدین تئزلیکله اوْرتا آنادوْلویا حاکیم اوْلدو، لاکین اوْنون ایزلدیقی سیاستی قاراقویونلو، آغ قویونلولار و عوْثمانلیلارلا مۆناسیبتلری پیسلشدیردی. آغ قوْیونلولارلا مۆباریزسی زامانؽ قاضی بورهان الدین آق قویونلو حؤکم‌داری قارا یۆلوک عوثمان بَی طرفیندن اؤلدورولدو. اوْنون یئرینه کئچه‌ن اوْغلو علاالدین علی، تئیمۇرون تهدیدی قارشؽسیندا شهر خالقؽنین طلبی ایله ۱۳۹۸-جی ایلده سیواسؽ عوْثمانلیلارا تسلیم ائتدی. ایلدؽریم بَیازالدین اوْغلو محمد چلبی سیواس والیسی تعیین ائدیلدی و بئله‌لیکله، قاضی بورهان الدین دؤلتینه سوْن قوْیولدو.

قایناقلار